
Interesuje me da li se selam u namazu predaje nakon što imam preda i na lijevu i na desnu stranu, ili se odmah za njim predaje?


* 
* 
* 
* 
* 
* 
* 

 
Kada se predaje selam za imamom, istovremeno ili poslije?

Ispravno mišljenje je da se selam predaje nakon što imam preda selam i na lijevu stranu. Imam Buharija u svom Sahihu zabilježio je ***[hadis](https://pitajucene.com/search/Hadis/questions/ "Pretraži pitanja o hadisima")*** od Itbana ibn Malika u kojem se kaže : “… a zatim je predao selam pa smo i mi predali selam nakon što je on predao.” (Buharija, 1/236, Sunnenul-Bejheki, 2/230, Sunenu-Nesai, 3/65)


Imam Bejheki je u svom Sunenu naslovio poglavlje ” Muktedija (onaj koji klanja iza imama) ne predaje selam sve dok imam ne preda selam”, a zatim je naveo spomenuti hadis koji smo već citirali.


Ovo mišljenje zastupa većina islamskih pravnika i ovo je mišljenje Ebu Jusufa i Muhammeda, učenika Ebu Hanife, i ovo mišljenje se, također, prenosi od samog Ebu Hanife. A Allah najbolje zna.


Odgovorio: hfz. ***[Dževad Gološ](https://pitajucene.com/search/Golo%C5%A1/answers/ "Pretraži odgovore od mr. hfz. Dževad Gološ")***


